title: Decizia Comisiei din 29 iulie 1983 privind lista întreprinderilor din Australia autorizate pentru importul de carne proaspătă în Comunitate

text:
               03/Volumul 04

               RO

               Jurnalul Ofícial al Uniunii Europene

               183

         31983D0384

               L 222/36

               JURNALUL OFÍCIAL AL UNIUNII EUROPENE

      DECIZIA COMISIEI

   din 29 iulie 1983
   privind lista întreprinderilor din Australia autorizate pentru importul de carne proaspătă în Comunitate
   (83/384/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 72/462/CEE a Consiliului din 12 decembrie 1972 privind problemele de sănătate și poliție sanitară în cazul importului de animale din speciile bovine și porcine și de carne proaspătă provenind din țări terțe (1), astfel cum a fost modificată ultima dată prin Directiva 83/91/CEE (2), în special articolul 4 alineatul (1) și articolul 18 alineatul (1) literele (a) și (b),
   întrucât, pentru a putea fi autorizate să exporte carne proaspătă în Comunitate, întreprinderile situate în țările terțe trebuie să corespundă condițiilor generale și speciale stabilite de Directiva 72/462/CEE;
   întrucât Australia a înaintat, conform articolului 4 alineatul (3) din Directiva 72/462/CEE, o listă cu întreprinderile autorizate să exporte în Comunitate;
   întrucât un număr mare dintre aceste întreprinderi care au făcut obiectul unei inspecții comunitare la fața locului oferă garanții de igienă suficiente și, în consecință, pot fi incluse pe o primă listă, întocmită conform articolului 4 alineatul (1) din directiva menționată anterior, cu întreprinderi de la care se poate autoriza importul de carne proaspătă;
   întrucât cazul altor întreprinderi propuse de Australia trebuie să fie reexaminat pe baza informațiilor complementare privind standardele lor de igienă și posibilitatea de a se adapta rapid la legislația comunitară;
   întrucât, între timp și pentru a nu întrerupe brutal fluxul de schimburi comerciale existent, aceste întreprinderi pot fi autorizate temporar să beneficieze de posibilitatea de a continua exporturile de carne proaspătă în statele membre dispuse să le accepte;
   întrucât, în consecință, este necesar să se reexamineze și, la nevoie, să se modifice prezenta decizie, în funcție de inițiativele luate în acest scop și de progresele realizate;
   întrucât condițiile de import de carne proaspătă provenind din întreprinderile care figurează în lista anexată la prezenta decizie rămân supuse dispozițiilor adoptate în altă parte, precum și dispozițiilor generale din tratat; întrucât, în special, importul din țări terțe și reexportul în alte state membre ale unor categorii de carne, cum ar fi cele cântărind mai puțin de trei kilograme sau carnea conținând reziduuri ale unor substanțe, pentru care reglementarea comunitară nu se aplică sau care trebuie să facă obiectul unei armonizări complementare, rămân supuse legislației sanitare din statul membru importator, cu respectarea dispozițiilor generale din tratat;
   întrucât măsurile prevăzute în prezenta decizie sunt conforme cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   (1)   Întreprinderile din Australia care figurează în anexă sunt autorizate pentru importul de carne proaspătă în Comunitate conform anexei menționate.
   (2)   Importurile provenind din întreprinderile menționate la alineatul (1) rămân supuse dispozițiilor comunitare din domeniul veterinar adoptate în altă parte.
   Articolul 2
   (1)   Statele membre interzic importul de carne proaspătă provenind din alte întreprinderi decât cele care figurează în anexă.
   (2)   Totuși, statele membre pot continua să autorizeze, până la 30 aprilie 1984, importurile de carne proaspătă provenind din întreprinderi care nu figurează în anexă, dar care au fost recunoscute și propuse oficial de către autoritățile australiene, la 7 aprilie 1983, ca urmare a aplicării articolului 4 alineatul (3) din Directiva 72/462/CEE, cu excepția cazului în care a fost luată o decizie contrară privitoare la acestea, conform articolului 4 alineatul (1) din directiva menționată, înainte de 1 mai 1984.
   Comisia înaintează statelor membre lista cu aceste întreprinderi.
   Articolul 3
   Prezenta decizie se aplică începând cu 1 octombrie 1983.
   Articolul 4
   Prezenta decizie va fi reexaminată și eventual modificată înainte de 1 februarie 1984.
   Articolul 5
   Prezenta decizie se adresează statelor membre.

      Adoptată la Bruxelles, 29 iulie 1983.

            Pentru Comisie

         Poul DALSAGER

            Membru al Comisiei

      (1)  JO L 302, 31.12.1972, p. 28.

      (2)  JO L 59, 5.3.1983, p. 34.
   ANEXĂ
   LISTA ÎNTREPRINDERILOR

               Numărul autorizației

               Întreprindere – Adresa

         1.   CARNE DE BOVINE

         A.   Abatoare și secții de tranșare

               7 (1)

               CQME Pty. Ltd, Rockhampton, Queensland

               135

               Blue Ribbon Export Division, Launceston, Tasmania

               151

               Richardson's Meat Industries Ltd, Hobart, Tasmania

               170

               Beef City Pty. Ltd, Purrawunda, Queensland

               195 (1)

               R. J. Gilbertson Pty. Ltd, Longford, Tasmania

               239 (1)

               Northern Cooperative Meat Company Ltd, Casino, New South Wales

               243

               Warwick Bacon Company Ltd, Warwick, Queensland

               294

               Teys Bros Pty. Ltd, Beenleigh, Queensland

               525

               Tancred Bros, Beaudesert, Queensland

               642

               Metro Meat Ltd, Cootamundra, New South Wales

               751

               Tasmeats Ltd, Camdale, Tasmania

               1352

               Lockyer Valley Abattoir, Grantham, Queensland

         B.   Abatoare

               3

               The Metropolitan Public Abattoir, Brisbane, Queensland

               53 (1)

               Thomas Borthwick and Sons, Melbourne, Victoria

               54 (1)

               H. W. Greenham and Sons, Pty. Ltd, Newport, Victoria

               155

               Blaney County Council Abattoir, Blaney, New South Wales

               218

               Northwest Exports Pty. Ltd, Inverell, New South Wales

               533 (1)

               Charles David Pty. Ltd, Murray Bridge, South Australia

               612 (1)

               Associated Meat Processors Pty. Ltd, Wodonga, Victoria

               648 (1)

               E. G. Green and Sons, Harvey, Western Australia

               761 (1)

               R. J. Gilbertson Pty. Ltd, Melbourne, Victoria

               1265 (1)

               G. & K. O'Connor, Export Abattoir, Pty. Ltd, Pakenham, Victoria

               1471 (1)

               South Australian Meat Corporation, Gepps Cross, South Australia

         C.   Secții de tranșare

               1595

               R. J. Gilbertson Pty. Ltd, Melbourne, Victoria

               1618

               Cisco's Meats Pty. Ltd, Melbourne, Victoria

               1735

               Western Australian Lamb Marketing Board, Perth, Western Australia

               1842

               S. G. Allen, Pty, Ltd, Melbourne, Victoria

               1889

               Webb Meat Exports, Pty. Ltd, Melbourne, Victoria

         II.   CARNE DE OVINE

         A.   Abatoare și secții de tranșare

               151

               Richardson's Meat Industries Ltd, Hobart, Tasmania

         B.   Abatoare

               155

               Blayney County Council Abattoir, Blayney, New South Wales

               199 (1)

               Thomas Borthwick and Sons (Australasia) Ltd, Albany, Western Australia

               423 (1)

               S. E. Meat (Aust.) Ltd, Naracoorte, South Australia

               533 (1)

               Charles David Pty. Ltd, Murray Bridge, South Australia

               612 (1)

               Associated Meat Processors Pty. Ltd, Wodonga, Victoria

               642

               Metro Meat Ltd, Cootamundra, New South Wales

               1027 (1)

               Linley Valley Meats Pty. Ltd, Wooroloo, Western Australia

               1471 (1)

               South Australian Meat Corporation, Gepps Cross, South Australia

         C.   Secții de tranșare

               1595

               R. J. Gilbertson Pty. Ltd, Melbourne, Victoria

               1614

               Tatiara Meat Co. Pty. Ltd, Bordertown, South Australia

               1618

               Cisco's Meats Pty. Ltd, Melbourne, Victoria

               1735

               Western Australian Lamb Marketing Board, Perth, Western Australia

               1842

               S. G. Allen Pty. Ltd, Melbourne, Victoria

               1889

               Webb Meat Exports Pty. Ltd, Melbourne, Victoria

         III.   DEPOZITE FRIGORIFICE

               (Numai carne congelată ambalată)

               45

               Corio Bay Freezers Pty. Ltd, North Geelong, Victoria

               47

               Watson and Son Pty. Ltd, Brisbane, Queensland

               84

               South Australian Meat Corporation, Gepps Cross, South Australia

               132

               P & O Cold Storage Ltd, Brisbane, Queensland

               149

               P & O Cold Storage Ltd, Melbourne, Victoria

               156

               Snowboy Pty. Ltd, Sydney, New South Wales

               198

               A. B. Oxford Pty. Ltd, Melbourne, Victoria

               202

               Polar Cold Storage Co., Melbourne, Victoria

               216

               T. A. Field, Port Alma, Queensland

               253

               Australian Service Cold Storage Pty. Ltd, Sydney, New South Wales

               274 C

               Moss Vale Cold Store, Moss Vale, New South Wales

               292

               Port of Portland Authority, Portland, Victoria

               492

               W. Woodmason Cold Storage Pty. Ltd, Sydney, New South Wales

               565

               Port Huon Fruit Juices Pty. Ltd, South Hobart, Tasmania

               651

               Central Coast Coldstores, West Gosford, New South Wales

               1013

               P & O Cold Storage Ltd, Perth, Western Australia

               1025

               Port of Devonport Authority, Devonport, Tasmania

               1025 A

               S. P. Holman Ltd, Devonport, Tasmania

               1057

               Marine Board of Burnie, Burnie, Tasmania

               1060

               Port Adelaide Freezers Pty. Ltd, Port Adelaide, South Australia

               1168

               Frigmobile, Townsville, Queensland

               1190

               Rego Cold Storage Pty. Ltd, Scoresby, Victoria

               1258

               City Centre Cold Store, Sydney, New South Wales

               1277

               Magdem Enterprises, Hobart, Tasmania

               1289

               Port of Launceston Authority, Bell Bay, Tasmania

               1379

               Doboy Cold Stores Pty. Ltd, Brisbane, Queensland

               1380

               Port of Devonport Authority, Devonport, Tasmania

               1439

               P & O Australia Ltd (Food City), Brisbane, Queensland

               1467

               South Australian Cold Stores Ltd, Dry Creek, South Australia

               1487

               Cold Stores of Australia Pty. Ltd, North Freemantle, Western Australia

               1617

               Frigmobile, Cairns, Queensland

               1625

               Schumacher Ice Cold Pty. Ltd, Brisbane, Queensland

               1662

               A. B. Oxford Cold Storage Co. Pty. Ltd, Melbourne, Victoria

               1692

               Marine Board of Burnie, Burnie, Tasmania

               2095

               Frigmobile, Townsville, Queensland

               2180

               P. Manettas Holdings Pty. Ltd, Sydney, New South Wales

               2190

               Frigmobile, Pty. Ltd, Sydney, New South Wales

               2325

               Adelaide Cold Stores Pty. Ltd, Cavan, South Australia

               2514

               Wedgewood Pastries, Sydney, New South Wales

      (1)  Exclus viscere.


title: Decizia (UE) 2016/2313 a Consiliului din 8 decembrie 2016 de autorizare a anumitor state membre să accepte, în interesul Uniunii Europene, aderarea Republicii Coreea la Convenția de la Haga din 1980 asupra aspectelor civile ale răpirii internaționale de copii

text:
               20.12.2016

               RO

               Jurnalul Oficial al Uniunii Europene

               L 345/59

         DECIZIA (UE) 2016/2313 A CONSILIULUI
   din 8 decembrie 2016
   de autorizare a anumitor state membre să accepte, în interesul Uniunii Europene, aderarea Republicii Coreea la Convenția de la Haga din 1980 asupra aspectelor civile ale răpirii internaționale de copii
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 81 alineatul (3), coroborat cu articolul 218,
   având în vedere propunerea Comisiei Europene,
   având în vedere avizul Parlamentului European (1),
   întrucât:

               (1)

               Printre obiectivele pe care și le-a stabilit Uniunea Europeană se numără promovarea protecției drepturilor copilului, după cum se afirmă la articolul 3 din Tratatul privind Uniunea Europeană. Măsurile de protecție a copiilor împotriva deplasării sau reținerii ilicite reprezintă o parte esențială a acestei politici.

               (2)

               Consiliul a adoptat Regulamentul (CE) nr. 2201/2003 (2) (denumit în continuare „Regulamentul Bruxelles IIa”), care urmărește protejarea copiilor împotriva efectelor dăunătoare ale unei deplasări sau rețineri ilicite și stabilirea de proceduri în vederea asigurării înapoierii imediate a copiilor în statul în care își au reședința obișnuită, precum și în vederea garantării protecției drepturilor de vizitare și a drepturilor privind încredințarea.

               (3)

               Regulamentul Bruxelles IIa completează și consolidează Convenția de la Haga din 25 octombrie 1980 asupra aspectelor civile ale răpirii internaționale de copii (denumită în continuare „Convenția de la Haga din 1980”), care stabilește, la nivel internațional, un sistem de obligații și de cooperare între statele contractante și între autoritățile centrale și urmărește să asigure înapoierea imediată a copiilor deplasați sau reținuți ilicit.

               (4)

               Toate statele membre ale Uniunii sunt parte la Convenția de la Haga din 1980.

               (5)

               Uniunea încurajează statele terțe să adere la Convenția de la Haga din 1980 și sprijină punerea în aplicare corectă a Convenției de la Haga din 1980, prin participarea alături de statele membre, printre altele, la comisiile speciale organizate periodic de Conferința de la Haga de drept internațional privat.

               (6)

               Un cadru juridic comun aplicabil între statele membre ale Uniunii și statele terțe ar putea fi cea mai bună soluție pentru cazurile delicate de răpire internațională de copii.

               (7)

               Convenția de la Haga din 1980 prevede că aceasta se aplică în raporturile dintre statul aderent și acele state contractante care vor fi declarat că acceptă aderarea.

               (8)

               Convenția de la Haga din 1980 nu permite organizațiilor de integrare economică regională, precum Uniunea, să devină parte la aceasta. Prin urmare, Uniunea nu poate să adere la convenția respectivă și nici să depună o declarație de acceptare a unui stat aderent.

               (9)

               În temeiul Avizului 1/13 al Curții de Justiție a Uniunii Europene, declarațiile de acceptare făcute în conformitate cu Convenția de la Haga din 1980 țin de competența externă exclusivă a Uniunii.

               (10)

               La 13 decembrie 2012, Republica Coreea și-a depus instrumentul de aderare la Convenția de la Haga din 1980. Convenția de la Haga din 1980 a intrat în vigoare în ceea ce privește Republica Coreea la 1 martie 2013.

               (11)

               Mai multe state membre au acceptat deja aderarea Republicii Coreea la Convenția de la Haga din 1980. O evaluare a situației din Republica Coreea a condus la concluzia că acele state membre care nu au acceptat încă aderarea Republicii Coreea sunt în măsură să accepte, în interesul Uniunii Europene, aderarea Republicii Coreea în conformitate cu dispozițiile Convenției de la Haga din 1980.

               (12)

               Prin urmare, statele membre care nu au acceptat încă aderarea Republicii Coreea ar trebui să fie autorizate să își depună declarațiile de acceptare a aderării Republicii Coreea, în interesul Uniunii, în conformitate cu dispozițiile prezentei decizii. Republica Cehă, Irlanda și Republica Lituania, care au acceptat deja aderarea Republicii Coreea la Convenția de la Haga din 1980, nu ar trebui să depună o nouă declarație de acceptare, deoarece declarația existentă rămâne valabilă în temeiul dreptului internațional public.

               (13)

               Regatului Unit și Irlandei le revin obligații în temeiul Regulamentului Bruxelles IIa și participă la adoptarea și la aplicarea prezentei decizii.

               (14)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   (1)   Statele membre care nu au făcut încă acest lucru sunt autorizate, prin prezenta decizie, să accepte aderarea Republicii Coreea la Convenția de la Haga din 25 octombrie 1980 asupra aspectelor civile ale răpirii internaționale de copii (denumită în continuare „Convenția de la Haga din 1980”), în interesul Uniunii.
   (2)   Statele membre menționate la alineatul (1) depun cel târziu până la 9 decembrie 2017 o declarație de acceptare a aderării Republicii Coreea la Convenția de la Haga din 1980, în interesul Uniunii, formulată astfel:

      „[Denumirea completă a STATULUI MEMBRU] declară că acceptă aderarea Republicii Coreea la Convenția de la Haga din 25 octombrie 1980 asupra aspectelor civile ale răpirii internaționale de copii, în conformitate cu Decizia (UE) 2016/2313 a Consiliului.”

   (3)   Fiecare stat membru informează Consiliul și Comisia în legătură cu depunerea declarației sale de acceptare a aderării Republicii Coreea și transmite Comisiei textul declarației în termen de două luni de la depunerea acesteia.
   Articolul 2
   Statele membre care și-au depus declarația de acceptare a aderării Republicii Coreea la Convenția de la Haga din 1980 înainte de data adoptării prezentei decizii nu depun noi declarații.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Articolul 4
   Prezenta decizie se adresează tuturor statelor membre, cu excepția Republicii Cehe, Regatului Danemarcei, Irlandei și Republicii Lituania.

      Adoptată la Bruxelles, 8 decembrie 2016.

            Pentru Consiliu

            Președintele

         L. ŽITŇANSKÁ

      (1)  Avizul Parlamentului European din 5 octombrie 2016 (nepublicat încă în Jurnalul Oficial).

      (2)  Regulamentul (CE) nr. 2201/2003 al Consiliului din 27 noiembrie 2003 privind competența, recunoașterea și executarea hotărârilor judecătorești în materie matrimonială și în materia răspunderii părintești, de abrogare a Regulamentului (CE) nr. 1347/2000 (JO L 338, 23.12.2003, p. 1).


title: Decizia (UE) 2015/384 a Consiliului din 2 martie 2015 privind încheierea, în numele Uniunii Europene, a Acordului de parteneriat în domeniul pescuitului durabil între Uniunea Europeană și Republica Senegal și a protocolului de punere în aplicare a acordului respectiv

text:
               10.3.2015

               RO

               Jurnalul Oficial al Uniunii Europene

               L 65/1

         DECIZIA (UE) 2015/384 A CONSILIULUI
   din 2 martie 2015
   privind încheierea, în numele Uniunii Europene, a Acordului de parteneriat în domeniul pescuitului durabil între Uniunea Europeană și Republica Senegal și a protocolului de punere în aplicare a acordului respectiv
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (6) al doilea paragraf litera (a) și cu articolul 218 alineatul (7),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Uniunea și Republica Senegal au negociat un acord de parteneriat în domeniul pescuitului durabil (denumit în continuare „acordul”) cu durata de cinci ani, care poate fi reînnoit prin prelungire tacită, precum și un protocol de punere în aplicare a acordului respectiv (denumit în continuare „protocolul”), pentru o perioadă de cinci ani, care acordă navelor din Uniune posibilități de pescuit în apele asupra cărora Republica Senegal își exercită suveranitatea sau jurisdicția în materie de pescuit.

               (2)

               Acordul și protocolul respective au fost semnate la data de 20 noiembrie 2014, în conformitate cu Decizia 2014/733/UE (1), și se aplică cu titlu provizoriu de la data semnării lor.

               (3)

               Este oportun ca acordul și protocolul să fie aprobate.

               (4)

               Acordul instituie un comitet mixt însărcinat cu controlul aplicării acordului. În plus, conform protocolului, comitetul mixt poate aproba anumite modificări ale protocolului. Pentru a facilita aprobarea modificărilor respective, este oportună împuternicirea Comisiei, sub rezerva îndeplinirii unor condiții specifice, în vederea aprobării modificărilor respective, conform unei proceduri simplificate,

         ADOPTĂ PREZENTA DECIZIE:
   Articolul 1
   Acordul de parteneriat în domeniul pescuitului durabil între Uniunea Europeană și Republica Senegal și protocolul de punere în aplicare a acordului respectiv se aprobă în numele Uniunii (2).
   Articolul 2
   Președintele Consiliului efectuează, în numele Uniunii, notificările prevăzute la articolul 16 din acord și, respectiv, la articolul 13 din protocol.
   Articolul 3
   În conformitate cu prevederile și condițiile stabilite în anexă, Comisia este împuternicită să aprobe, în numele Uniunii, modificările aduse protocolului în cadrul comitetului mixt.
   Articolul 4
   Prezenta decizie intră în vigoare la data adoptării.

      Adoptată la Bruxelles, 2 martie 2015.

            Pentru Consiliu

            Președintele

         D. REIZNIECE-OZOLA

      (1)  JO L 304, 23.10.2014, p. 1.

      (2)  Acordul și protocolul au fost publicate în JO L 304, 23.10.2014, p. 3 împreună cu decizia privind semnarea.

      ANEXĂ

         Sfera de competență conferită și procedura pentru stabilirea poziției Uniunii în cadrul comitetului mixt

                  1.

                  Comisia este autorizată să negocieze cu Republica Senegal și, după caz, sub rezerva respectării punctului 3 din prezenta anexă, să convină asupra unor modificări ale protocolului în ceea ce privește următoarele:

                              (a)

                              revizuirea posibilităților de pescuit și stabilirea unor noi posibilități de pescuit în conformitate cu articolul 7 alineatul (3) litera (a) din acord și cu articolele 6 și 7 din protocol;

                              (b)

                              decizia privind modalitățile sprijinului sectorial în conformitate cu articolul 7 alineatul (3) litera (b) din acord și cu articolul 4 din protocol;

                              (c)

                              condițiile (inclusiv specificațiile tehnice și modalitățile) în care se exercită pescuitul de către navele de pescuit din Uniune în conformitate cu articolul 7 alineatul (3) litera (c) din acord și cu anexa la protocol.

                  2.

                  În cadrul comitetului mixt instituit în temeiul acordului, Uniunea:

                              (a)

                              acționează în conformitate cu obiectivele pe care le urmărește în cadrul politicii comune în domeniul pescuitului;

                              (b)

                              se conformează concluziilor Consiliului din 19 martie 2012 referitoare la Comunicarea Comisiei privind dimensiunea externă a politicii comune în domeniul pescuitului;

                              (c)

                              încurajează poziții care sunt compatibile cu normele pertinente adoptate de către organismele regionale de gestionare a pescuitului.

                  3.

                  Atunci când, cu ocazia unei reuniuni a comitetului mixt, se prevede adoptarea unei decizii cu privire la modificările protocolului menționate la punctul 1, se iau măsurile necesare pentru ca poziția care va fi exprimată în numele Uniunii să ia în considerare cele mai recente date statistice, biologice și de altă natură transmise Comisiei.
                  În acest scop și pe baza datelor respective, serviciile Comisiei transmit Consiliului sau grupurilor sale de pregătire, spre examinare și aprobare, cu suficient timp înaintea reuniunii în cauză a comitetului mixt, un document care prezintă în detaliu elementele specifice ale propunerii de poziție a Uniunii.
                  În ceea ce privește chestiunile menționate la punctul 1 litera (a), Consiliul aprobă poziția propusă a Uniunii cu majoritate calificată. În celelalte cazuri, poziția Uniunii propusă în documentul de pregătire este considerată aprobată, cu excepția cazului în care un anumit număr de state membre, echivalând cu o minoritate de blocare, formulează obiecții cu ocazia unei reuniuni a grupului de pregătire al Consiliului sau într-un termen de douăzeci de zile de la primirea documentului de pregătire, oricare dintre aceste date este mai recentă. În caz de obiecții, chestiunea respectivă este retrimisă Consiliului.
                  În cazul în care, în cadrul unor reuniuni ulterioare, inclusiv la fața locului, nu se poate ajunge la un acord astfel încât poziția Uniunii să ia în considerare noile elemente, chestiunea este transmisă Consiliului sau grupurilor sale de pregătire.

                  4.

                  Comisia este invitată să ia, în timp util, toate măsurile necesare pentru a asigura monitorizarea deciziei comitetului mixt, inclusiv, dacă este cazul, publicarea deciziei relevante în Jurnalul Oficial al Uniunii Europene și comunicarea oricărei propuneri necesare pentru punerea în aplicare a deciziei respective.


title: 2014/107/UE: Decizia Consiliului din 11 februarie 2014 privind semnarea, în numele Uniunii Europene, a Acordului dintre Uniunea Europeană și Republica Azerbaidjan privind readmisia persoanelor aflate în situație de ședere ilegală

text:
               28.2.2014

               RO

               Jurnalul Oficial al Uniunii Europene

               L 59/4

      DECIZIA CONSILIULUI

   din 11 februarie 2014
   privind semnarea, în numele Uniunii Europene, a Acordului dintre Uniunea Europeană și Republica Azerbaidjan privind readmisia persoanelor aflate în situație de ședere ilegală
   (2014/107/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (3), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 19 decembrie 2011, Consiliul a autorizat Comisia să deschidă negocieri cu Republica Azerbaidjan în vederea unui acord între Uniunea Europeană și Republica Azerbaidjan privind readmisia persoanelor aflate în situație de ședere ilegală („acordul”). Negocierile au fost încheiate cu succes și acordul a fost parafat la 29 iulie 2013.

               (2)

               Acordul ar trebui semnat în numele Uniunii, sub rezerva încheierii sale la o dată ulterioară.

               (3)

               În conformitate cu articolele 1 și 2 din Protocolul nr. 21 privind poziția Regatului Unit și cea a Irlandei în ceea ce privește spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, fără a aduce atingere articolului 4 din protocolul menționat, respectivele state membre nu participă la adoptarea prezentei decizii, nu au obligații în temeiul acesteia, iar decizia nu li se aplică.

               (4)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia, iar decizia nu i se aplică,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului dintre Uniunea Europeană și Republica Azerbaidjan privind readmisia persoanelor aflate în situație de ședere ilegală, sub rezerva încheierii acordului menționat (1).
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 11 februarie 2014.

            Pentru Consiliu

            Președintele

         E. VENIZELOS

      (1)  Textul acordului se va publica împreună cu decizia privind încheierea sa.


title: Decizia 2011/71/PESC a Consiliului din 31 ianuarie 2011 de modificare a Deciziei 2010/656/PESC de reînnoire a măsurilor restrictive impuse împotriva Côte d’Ivoire

text:
               2.2.2011

               RO

               Jurnalul Oficial al Uniunii Europene

               L 28/60

         DECIZIA 2011/71/PESC A CONSILIULUI
   din 31 ianuarie 2011
   de modificare a Deciziei 2010/656/PESC de reînnoire a măsurilor restrictive impuse împotriva Côte d’Ivoire
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 29 octombrie 2010, Consiliul a adoptat Decizia 2010/656/PESC de reînnoire a măsurilor restrictive impuse împotriva Côte d’Ivoire (1).

               (2)

               Având în vedere gravitatea situației din Côte d’Ivoire, ar trebui incluse și alte persoane și entități pe lista persoanelor și entităților care fac obiectul măsurilor restrictive care figurează în anexa II la Decizia 2010/656/PESC,

         ADOPTĂ PREZENTA DECIZIE:
   Articolul 1
   La articolul 7, alineatul (2) se înlocuiește cu următorul text:

      „(2)   În cazul în care Consiliul decide să aplice măsurile menționate la articolul 4 alineatul (1) litera (b) și la articolul 5 alineatul (1) litera (b) unei persoane sau unei entități, acesta modifică anexa II în consecință.”

   Articolul 2
   Persoanele și entitățile care figurează în anexa la prezenta decizie se adaugă pe lista cuprinsă în anexa II la Decizia 2010/656/PESC.
   Articolul 3
   Prezenta decizie intră în vigoare la data adoptării.

      Adoptată la Bruxelles, 31 ianuarie 2011.

            Pentru Consiliu

            Președintele

         C. ASHTON

      (1)  JO L 285, 30.10.2010, p. 28.

      ANEXĂ

         PERSOANELE ȘI ENTITĂȚILE MENȚIONATE LA ARTICOLUL 2

                  Numele (și eventualele pseudonime)

                  Date de identificare

                  Motive

                  1.

                  Dl Philippe Henry Dacoury-Tabley

                  Guvernator al BCEAO: personalitate care refuză să accepte autoritatea președintelui ales în mod democratic; contribuie la finanțarea administrației nelegitime a lui Laurent Gbagbo

                  2.

                  Dl Denis N'Gbé

                  Născut la 6 septembrie 1956 la Danane; pașaport nr.
                  PS-AE/094GD07 (data expirării: 26 iulie 2012)

                  Directorul național din partea Côte d’Ivoire al BCEAO: personalitate care refuză să accepte autoritatea președintelui ales în mod democratic; contribuie la finanțarea administrației nelegitime a lui Laurent Gbagbo

                  3.

                  Dl Ibrahim Ezzedine

                  Născut la 5 februarie 1968 la Bariche (Liban);
                  pașaport nr. 08AB14590 (data expirării: 4 octombrie 2014)

                  Om de afaceri: contribuie la finanțarea administrației nelegitime a lui Laurent Gbagbo

                  4.

                  Dl Roland Dagher

                  Născut la 8 mai 1952 la Bamako (Mali);
                  pașaport nr. PD-AE/075FN01 (data expirării: 16 ianuarie 2011); și respectiv 08AA15167 (data expirării: 1 decembrie 2013)

                  Om de afaceri, membru al Consiliului economic și social: contribuie la finanțarea nelegitimă a lui Laurent Gbagbo

                  5.

                  Dl Oussou Kouassi

                  Născut la 1 ianuarie 1956 la Oumé;
                  pașaport nr. PD-AE/016EU09 (data expirării: 31 august 2009); și respectiv 08AA80739 (data expirării: 12 iulie 2014)

                  Director general al economiei: personalitate care refuză să accepte autoritatea președintelui ales în mod democratic; contribuie la finanțarea administrației nelegitime a lui Laurent Gbagbo

                  6.

                  Dl Ossey Eugène Amonkou

                  Născut la 13 iulie 1960 la Akoupé;
                  pașaport nr. 04LE10026 (data expirării: 19 iunie 2011)

                  Director general al Băncii naționale de investiții (BNI): personalitate care refuză să accepte autoritatea președintelui ales în mod democratic; contribuie la finanțarea administrației nelegitime a lui Laurent Gbagbo

      B.   Entități

                  Denumire (și eventualele pseudonime)

                  Date de identificare

                  Motive

                  1.

                  Casa de Economii a Côte d’Ivoire

                  SEDIUL SOCIAL

                              Abidjan-Plateau, Clădirea SMGL,

                              11 Avenue Joseph Anoma, 01 BP 6889 Abidjan 01 RCI Tel.: +225 20 25 43 00

                              Fax: +225 20 25 53 11 SWIFT: CNCGCIAB - Email: info@caissepargne.ci

                  Contribuie la finanțarea administrației nelegitime a lui Laurent Gbagbo

                  2.

                  Banca de Locuințe a Côte d’Ivoire (BHCI)

                              22 Avenue Joseph Anoma - 01

                              BP 2325 Abidjan 01 Côte d’Ivoire

                              Tel.: +225 20 25 39 39 - Fax.: +225 20 22 58 18

                  Contribuie la finanțarea administrației nelegitime a lui Laurent Gbagbo


title: 2010/385/: Decizia Consiliului din 24 iunie 2010 privind încheierea, în numele Uniunii Europene, a statutului Agenției Internaționale pentru Energii Regenerabile (IRENA)

text:
               13.7.2010

               RO

               Jurnalul Oficial al Uniunii Europene

               L 178/17

         DECIZIA CONSILIULUI
   din 24 iunie 2010
   privind încheierea, în numele Uniunii Europene, a statutului Agenției Internaționale pentru Energii Regenerabile (IRENA)
   (2010/385/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 194 alineatul (2) și articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               În conformitate cu Decizia Consiliului din 19 octombrie 2009, Statutul Agenției Internaționale pentru Energii Regenerabile (IRENA) (1) (denumit în continuare „statutul”) a fost semnat în numele Comunității Europene la 23 noiembrie 2009.

               (2)

               Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a succedat acesteia.

               (3)

               Este oportună încheierea statutului de către Uniune.

               (4)

               Atât Uniunea, cât și statele sale membre au competențe în domeniile care fac obiectul statutului.

               (5)

               Articolul VI alineatul C din statut prevede că organizațiile regionale interguvernamentale pentru integrare economică care devin membre ale Agenției Internaționale pentru Energii Regenerabile (denumită în continuare „IRENA”) declară sfera competențelor lor în ceea ce privește aspectele reglementate de statut.

               (6)

               Prin urmare, Uniunea ar trebui să adopte o astfel de declarație de competențe.

               (7)

               Uniunea ar trebui să plătească o contribuție anuală către IRENA prevăzută în cadrul programului Energie inteligentă pentru Europa (EIE),

         ADOPTĂ PREZENTA DECIZIE:
   Articolul 1
   (1)   Declarația de competențe se adoptă în numele Uniunii și textul acesteia se anexează la prezenta decizie.
   (2)   Statutul Agenției Internaționale pentru Energii Regenerabile (IRENA) (denumit în continuare „statutul”) se aprobă prin prezenta decizie în numele Uniunii, iar textul acestuia se atașează la prezenta decizie.
   Articolul 2
   (1)   Președintele Consiliului este autorizat prin prezenta decizie să desemneze persoana (persoanele) împuternicită (împuternicite) să depună, în numele Uniunii, instrumentul de ratificare pe lângă guvernul Republicii Federale Germania, care este depozitarul statutului în conformitate cu articolul XIX și cu articolul XX alineatul A din statut, pentru a exprima consimțământul Uniunii de a-și asuma obligații.
   (2)   Președintele Consiliului este autorizat să desemneze persoana (persoanele) împuternicită (împuternicite) să depună, în numele Uniunii, declarația de competențe din anexă, în conformitate cu articolul VI alineatul C din statut.
   Articolul 3
   Uniunea varsă către Agenția Internațională pentru Energii Regenerabile o contribuție anuală.
   Articolul 4
   Prezenta decizie intră în vigoare la data adoptării.

      Adoptată la Luxemburg, 24 iunie 2010.

            Pentru Consiliu

            Președintele

         J. BLANCO LÓPEZ

      (1)  Declarația conferinței privind versiunile autentice ale statutului face parte integrantă din statut.

      ANEXĂ

         Declarație de competențe

                     1.

                     Articolul VI alineatul C din statut prevede că instrumentul de ratificare sau aderare a unei organizații regionale interguvernamentale pentru integrare economică trebuie să conțină o declarație referitoare la sfera competențelor sale în ceea ce privește aspectele reglementate de statut.

                     2.

                     Deși recunosc statutul de membru al Uniunii Europene, ca regulă generală, statele membre ale Uniunii Europene au competențe în privința punctelor de pe ordinea de zi referitoare la aspecte organizatorice (de exemplu, aspecte juridice sau bugetare) și la chestiuni de procedură (de exemplu, alegerea președinților, adoptarea ordinii de zi, adoptarea rapoartelor).

                     3.

                     În conformitate cu Tratatul privind funcționarea Uniunii Europene, Uniunea și statele membre dețin competențe în domeniul energiilor din surse regenerabile după cum urmează:

                                 —

                                 Uniunea deține competențe exclusive în cazul în care sunt necesare o dispoziție în statutul IRENA sau un act de punere în aplicare a statutului pentru a permite Uniunii să își exercite competența pe plan intern sau în măsura în care dispozițiile unui act al Uniunii stabilesc norme comune al căror domeniu de aplicare poate fi afectat sau modificat prin dispozițiile statutului IRENA sau ale unui act adoptat pentru punerea în aplicare a acestuia;

                                 —

                                 în măsura în care normele comune există, dar domeniul lor de aplicare nu este nici afectat, nici modificat, în special în cazul dispozițiilor Uniunii care nu stabilesc decât standarde minime, statele membre au competența de a acționa în domeniul respectiv fără a aduce atingere competenței Uniunii;

                                 —

                                 statele membre își păstrează competența exclusivă în ceea ce privește aspectele reglementate de statutul IRENA cu privire la care Uniunea nu a adoptat norme comune.

                           Lista de mai jos a actelor Uniunii ilustrează măsura în care Uniunea și-a exercitat competența în acest domeniu în conformitate cu Tratatul privind funcționarea Uniunii Europene. Sfera competențelor Uniunii care decurge din aceste acte trebuie evaluată în raport cu dispozițiile specifice ale fiecărei măsuri și, în special, trebuie evaluat în ce măsură aceste dispoziții stabilesc norme comune și, în scopul definirii competenței exclusive a Uniunii, măsura în care domeniul de aplicare a acestor norme este afectat sau modificat de dispozițiile statutului IRENA sau ale unui act adoptat pentru punerea în aplicare a acestuia.

                                 —

                                 Directiva 2001/77/CE a Parlamentului European și a Consiliului din 27 septembrie 2001 privind promovarea electricității produse din surse de energie regenerabile pe piața internă a electricității (JO L 283, 27.10.2001, p. 33);

                                 —

                                 Directiva 2003/30/CE a Parlamentului European și a Consiliului din 8 mai 2003 de promovare a utilizării biocombustibililor și a altor combustibili regenerabili pentru transport (JO L 123, 17.5.2003, p. 42);

                                 —

                                 Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE (JO L 140, 5.6.2009, p. 16).

                     4.

                     Exercitarea competențelor pe care statele membre ale Uniunii Europene le-au transferat Uniunii în conformitate cu tratatele este, prin natura sa, predispusă la modificări permanente. Prin urmare, Uniunea își rezervă dreptul de a adapta prezenta declarație.

         Statutul Agenției Internaționale pentru Energii Regenerabile
         (IRENA)
         PĂRȚILE la prezentul statut,
         DORIND să promoveze adoptarea și utilizarea pe scară largă și generalizată a energiilor regenerabile în scopul dezvoltării durabile,
         INSPIRATE de convingerea fermă că energiile regenerabile oferă oportunități imense pentru abordarea și soluționarea treptată a problemelor legate de securitatea energetică și de volatilitatea prețului energiei,
         CONVINSE de rolul major pe care energiile regenerabile îl pot juca în reducerea concentrațiilor de gaze cu efect de seră din atmosferă, contribuind astfel la stabilizarea sistemului climatic și permițând tranziția sustenabilă, lină și în condiții de siguranță la economia cu emisii scăzute de carbon,
         DORIND să crească impactul pozitiv al tehnologiilor privind energiile regenerabile în sensul stimulării creșterii economice și al creării de locuri de muncă,
         MOTIVATE de potențialul imens al energiilor regenerabile de a furniza acces descentralizat la energie, în special în țările în curs de dezvoltare, precum și acces la energie în regiunile și insulele izolate și îndepărtate,
         PREOCUPATE de implicațiile negative grave pe care le-ar putea avea asupra sănătății utilizarea combustibililor fosili și utilizarea ineficientă a biomasei tradiționale,
         CONVINSE că energiile regenerabile, asociate cu o eficiență energetică crescută, vor putea acoperi progresiv creșterea acută preconizată a nevoilor globale de energie în deceniile următoare,
         AFIRMÂNDU-ȘI dorința de a institui o organizație internațională pentru energiile regenerabile, care să faciliteze cooperarea dintre membrii acesteia, instituind în același timp o colaborare strânsă cu organizațiile existente care promovează utilizarea energiilor regenerabile,
         CONVIN DUPĂ CUM URMEAZĂ:

            Articolul I

            Instituirea agenției

                     A.

                     Părțile la prezentul statut instituie prin prezenta Agenția Internațională pentru Energiile Regenerabile (denumită în continuare „agenția”) în conformitate cu următorii termeni și condiții.

                     B.

                     Agenția se întemeiază pe principiul egalității tuturor membrilor săi și, în desfășurarea activităților sale, va respecta în mod corespunzător drepturile și competențele suverane ale membrilor săi.

            Articolul II

            Obiective

         Agenția promovează adoptarea și utilizarea pe scară largă și generalizată a tuturor formelor de energii regenerabile, luând în considerare:

                     (a)

                     prioritățile și avantajele naționale și interne rezultate dintr-o abordare care combină energiile regenerabile și măsurile de eficiență energetică; și

                     (b)

                     contribuția energiilor regenerabile la conservarea mediului prin limitarea presiunii asupra resurselor naturale și reducerea defrișărilor, în special a pădurilor tropicale, a deșertificării și a pierderii biodiversității, la protejarea climei, la creșterea economică și coeziunea socială, incluzând reducerea sărăciei și dezvoltarea durabilă, la accesul la aprovizionarea cu energie și la securitatea aprovizionării, la dezvoltarea regională, precum și la responsabilitatea intergenerațională.

            Articolul III

            Definiție

         În prezentul statut, termenul de „energii regenerabile” se referă la toate formele de energie produsă din surse regenerabile, care includ, între altele:

                     1.

                     bioenergia;

                     2.

                     energia geotermală;

                     3.

                     hidroenergia;

                     4.

                     energia oceanelor, care include, între altele, energia maremotrică, a valurilor și energia termică a mărilor;

                     5.

                     energia solară; precum și

                     6.

                     energia eoliană.

            Articolul IV

            Activități

                     A.

                     În calitate de centru de excelență pentru tehnologiile privind energiile regenerabile, acționând ca facilitator și catalizator pentru politici și aplicații practice, oferind sprijin în toate domeniile legate de energiile regenerabile și ajutând țările să beneficieze de dezvoltarea eficientă și de transferul tehnologic și de cunoștințe, Agenția desfășoară următoarele activități:

                                 1.

                                 în special în beneficiul membrilor săi, agenția:

                                             (a)

                                             analizează, monitorizează și, fără obligații în ceea ce privește politicile membrilor săi, sistematizează practicile curente în materie de energii regenerabile, inclusiv instrumentele de politici, stimulentele, mecanismele de investiții, cele mai bune practici, tehnologiile disponibile, sistemele și echipamentele integrate și factorii de succes/eșec;

                                             (b)

                                             inițiază dezbateri și asigură interacțiunea cu alte organizații și rețele guvernamentale și neguvernamentale din domeniul energiilor regenerabile și din alte domenii pertinente;

                                             (c)

                                             furnizează membrilor săi, la cerere, consiliere și asistență în materie de politici, luând în considerare nevoile acestora, și stimulează dezbaterea pe plan internațional cu privire la politica în domeniul energiilor regenerabile și condițiile-cadru ale acesteia;

                                             (d)

                                             contribuie la îmbunătățirea transferului relevant de tehnologie și de cunoștințe și promovează dezvoltarea capacităților și competențelor la nivel local în statele membre, inclusiv interconexiunile necesare;

                                             (e)

                                             oferă membrilor săi posibilități de consolidare a capacității, inclusiv de formare și educare;

                                             (f)

                                             oferă membrilor săi, la cerere, consiliere cu privire la finanțarea în domeniul energiilor regenerabile și sprijină aplicarea mecanismelor aferente;

                                             (g)

                                             stimulează și încurajează cercetarea, inclusiv cu privire la aspectele socioeconomice, și sprijină rețelele de cercetare, cercetarea în comun, dezvoltarea tehnologică și implementarea tehnologiilor; precum și

                                             (h)

                                             furnizează informații cu privire la dezvoltarea și implementarea standardelor tehnice naționale și internaționale legate de energiile regenerabile, bazate pe o înțelegere solidă a acestora, formată prin prezența activă în forurile competente;

                                 2.

                                 în plus, agenția diseminează informații și sensibilizează opinia publică cu privire la avantajele și potențialul oferite de energiile regenerabile.

                     B.

                     În cadrul activităților sale, agenția:

                                 1.

                                 acționează în conformitate cu scopurile și principiile Organizației Națiunilor Unite de promovare a păcii și cooperării internaționale și în conformitate cu politicile Organizației Națiunilor Unite de sprijinire a dezvoltării durabile;

                                 2.

                                 alocă resursele astfel încât să asigure utilizarea eficientă a acestora în scopul realizării corespunzătoare a obiectivelor sale și al desfășurării activităților sale într-un mod care să asigure obținerea celui mai mare beneficiu posibil pentru membrii săi, având permanent în vedere nevoile țărilor în curs de dezvoltare și ale regiunilor și insulelor izolate și îndepărtate;

                                 3.

                                 cooperează îndeaproape și depune eforturi pentru stabilirea de relații reciproc avantajoase cu instituțiile și organizațiile existente în scopul evitării duplicării inutile a activităților și se bazează pe activitățile în curs și resursele puse la dispoziție de guverne, alte organizații și agenții care promovează energiile regenerabile, pentru a asigura o utilizare eficientă și eficace a acestora.

                     C.

                     Agenția:

                                 1.

                                 le prezintă membrilor săi un raport anual cu privire la activitățile sale;

                                 2.

                                 îi informează pe membrii săi cu privire la consilierea pe care a acordat-o în materie de politici; precum și

                                 3.

                                 îi informează pe membrii săi cu privire la consultarea, cooperarea și activitățile desfășurate în colaborare cu organizațiile internaționale active în acest domeniu.

            Articolul V

            Program de activitate și proiecte

                     A.

                     Agenția își desfășoară activitatea pe baza unui program de lucru anual, elaborat de Secretariat, examinat de către Consiliu și adoptat de Adunare.

                     B.

                     În plus față de programul său de lucru, după consultarea cu membrii săi și, în caz de dezacord, cu aprobarea Adunării, Agenția poate realiza proiecte inițiate și finanțate de membri, cu condiția ca agenția să dispună de resursele necesare, altele decât cele financiare.

            Articolul VI

            Calitatea de membru

                     A.

                     Calitatea de membru este accesibilă statelor membre ale Organizației Națiunilor Unite și ale organizațiilor interguvernamentale de integrare economică regională care doresc și sunt capabile să acționeze în conformitate cu obiectivele și activitățile stabilite prin prezentul statut. Pentru a fi eligibilă pentru calitatea de membru al agenției, o organizație interguvernamentală de integrare economică regională trebuie să fie constituită din state suverane, dintre care cel puțin unul este membru al agenției, și căreia statele membre trebuie să îi fi transferat competența în cel puțin unul dintre domeniile care intră în atribuțiile agenției.

                     B.

                     Astfel de state și de organizații interguvernamentale de integrare economică regională devin:

                                 1.

                                 membri fondatori ai agenției prin semnarea prezentului statut și depunerea unui instrument de ratificare;

                                 2.

                                 alți membri ai agenției prin depunerea unui instrument de aderare după ce li s-a aprobat cererea de a deveni membru. Cererea de a deveni membru se consideră aprobată dacă, după scurgerea unui termen de trei luni de la transmiterea cererii către membri, nu s-a exprimat niciun dezacord. În caz de dezacord, decizia privind cererea de aderare se ia de către Adunare, în conformitate cu articolul IX alineatul H punctul 1.

                     C.

                     În cazul oricărei organizații interguvernamentale de integrare economică regională, organizația și statele membre ale acesteia decid cu privire la responsabilitățile legate de îndeplinirea obligațiilor lor în temeiul prezentului statut. Organizația și statele membre ale acesteia nu pot să exercite simultan drepturi, inclusiv drepturi de vot, în temeiul statutului. În instrumentele de ratificare sau de aderare, organizațiile menționate anterior trebuie să precizeze sfera competențelor lor în ceea ce privește aspectele reglementate de prezentul statut. Aceste organizații informează, de asemenea, guvernul depozitar cu privire la orice modificări relevante privind sfera competențelor lor. În cazul votului cu privire la chestiuni care țin de competența lor, organizațiile interguvernamentale de integrare economică regională votează cu un număr de voturi egal cu numărul total de voturi care pot fi atribuite statelor lor membre care sunt totodată membre ale agenției.

            Articolul VII

            Observatori

                     A.

                     Adunarea poate acorda statut de observator:

                                 1.

                                 organizațiilor interguvernamentale și neguvernamentale active în domeniul energiilor regenerabile;

                                 2.

                                 semnatarilor care nu au ratificat statutul; precum și

                                 3.

                                 candidaților la calitatea de membru ale căror cereri de aderare au fost aprobate în conformitate cu articolul VI alineatul B punctul 2.

                     B.

                     Observatorii pot participa fără drept de vot la sesiunile publice ale Adunării și ale organelor subsidiare ale acesteia.

            Articolul VIII

            Organele

                     A.

                     Se instituie după cum urmează organele principale ale agenției:

                                 1.

                                 Adunarea;

                                 2.

                                 Consiliul; precum și

                                 3.

                                 Secretariatul.

                     B.

                     Adunarea și Consiliul, sub rezerva aprobării de către Adunare, pot institui organele subsidiare pe care le consideră necesare pentru exercitarea funcțiilor lor în conformitate cu prezentul statut.

            Articolul IX

            Adunarea

                     A.

                                 1.

                                 Adunarea este organul suprem al agenției.

                                 2.

                                 Adunarea poate dezbate orice chestiune care intră în domeniul de aplicare a prezentului statut sau care privește competențele și funcțiile oricăruia dintre organele prevăzute de prezentul statut.

                                 3.

                                 Cu privire la orice astfel de chestiune, Adunarea poate:

                                             (a)

                                             lua decizii și formula recomandări oricărui astfel de organ; și

                                             (b)

                                             poate formula recomandări adresate membrilor agenției, la cererea acestora.

                                 4.

                                 Mai mult, Adunarea are autoritatea de a propune Consiliului chestiuni spre examinare și de a solicita Consiliului și Secretariatului rapoarte cu privire la orice chestiune privind funcționarea agenției.

                     B.

                     Adunarea se compune din toți membrii agenției. Adunarea se întrunește în sesiuni periodice care se desfășoară anual, cu excepția cazului în care Adunarea decide altfel.

                     C.

                     Adunarea include câte un reprezentant al fiecărui membru. Reprezentanții por fi însoțiți de supleanți și de consilieri. Costurile participării unei delegații sunt suportate de membrul respectiv.

                     D.

                     Sesiunile Adunării se desfășoară la sediul agenției, cu excepția cazului în care Adunarea decide altfel.

                     E.

                     La începutul fiecăreia dintre sesiunile ordinare, Adunarea alege președintele și alți membri abilitați, după cum se consideră necesar, luând în considerare reprezentarea geografică echitabilă. Aceștia rămân în funcție până când, în cadrul următoarei sesiuni ordinare, se aleg un nou președinte și alți membri abilitați. Adunarea adoptă regulamentul de procedură în conformitate cu prezentul statut.

                     F.

                     Sub rezerva dispozițiilor articolului VI alineatul C, fiecare membru al agenției dispune de un vot în cadrul Adunării. Cu privire la chestiunile de procedură, Adunarea ia decizii cu majoritatea simplă a membrilor prezenți și care votează. Cu privire la chestiunile de fond, deciziile se iau prin consensul membrilor prezenți. În cazul în care nu se poate atinge consensul, se consideră că acesta s-a realizat dacă obiectează cel mult doi membri, cu excepția cazului în care statutul prevede altfel. Atunci când se pune problema dacă o chestiune este una de fond sau nu, chestiunea respectivă se tratează ca fiind o chestiune de fond, cu excepția cazului în care Adunarea decide altfel prin consensul membrilor prezenți; în acest caz în care nu se poate atinge consensul, se consideră că acesta s-a realizat dacă obiectează cel mult doi membri. Majoritatea membrilor agenției constituie cvorumul necesar pentru Adunare.

                     G.

                     Prin consensul membrilor prezenți, Adunarea:

                                 1.

                                 alege membrii Consiliului;

                                 2.

                                 adoptă, în cadrul sesiunilor ordinare, bugetul și programul de lucru ale agenției, înaintat de Consiliu, și are autoritatea de a decide cu privire la modificarea bugetului și a programului de lucru ale agenției;

                                 3.

                                 ia decizii legate de supravegherea politicilor financiare ale agenției, a regulilor financiare și a altor chestiuni financiare și, totodată, alege auditorul;

                                 4.

                                 aprobă modificarea prezentului statut;

                                 5.

                                 decide cu privire la instituirea organismelor subsidiare și aprobă mandatele acestora; precum și

                                 6.

                                 decide cu privire la permisiunea de a vota în conformitate cu articolul XVII alineatul A.

                     H.

                     Prin consensul membrilor prezenți, iar, dacă acesta nu poate fi atins, considerându-se realizat dacă obiectează cel mult doi membri, Adunarea:

                                 1.

                                 decide, dacă este necesar, cu privire la cererile de aderare;

                                 2.

                                 aprobă regulamentul de procedură al Adunării și al Consiliului, înaintate de acesta din urmă;

                                 3.

                                 adoptă raportul anual, precum și alte rapoarte;

                                 4.

                                 aprobă încheierea de acorduri cu privire la orice chestiuni, teme sau aspecte care privesc domeniul de aplicare a prezentului statut; precum și

                                 5.

                                 în caz de dezacord între membrii săi, decide cu privire la proiectele suplimentare în conformitate cu articolul V alineatul B.

                     I.

                     Adunarea stabilește sediul agenției și directorul general al Secretariatului (denumit în continuare „directorul general”) prin consensul membrilor prezenți, iar dacă acesta nu poate fi atins, prin votul cu o majoritate de două treimi din membrii prezenți și care votează.

                     J.

                     Adunarea examinează și aprobă, după cum este necesar, la prima sa sesiune toate deciziile, proiectele de acorduri, prevederile și orientările elaborate de comisia pregătitoare în conformitate cu procedurile de vot pentru temele respective, după cum se stabilește la articolul IX alineatele F-I.

            Articolul X

            Consiliul

                     A.

                     Consiliul este constituit din cel puțin 11, dar nu mai mult de 21 de reprezentanți ai membrilor agenției, aleși de Adunare. Numărul exact de reprezentanți între 11 și 21 corespunde echivalentului rotunjit al unei treimi din membri agenției, calculat pe baza numărului de membri ai agenției la începutul respectivelor alegeri pentru membrii Consiliului. Membrii Consiliului se aleg prin rotație, după cum se stabilește în regulamentul de procedură al Adunării, în vederea asigurării participării efective a țărilor în curs de dezvoltare și dezvoltate, a obținerii unei distribuții geografice corecte și echitabile, precum și a eficacității activității Consiliului. Membrii Consiliului se aleg pentru un mandat de doi ani.

                     B.

                     Consiliul se convoacă de două ori pe an și reuniunile sale au loc la sediul agenției, cu excepția cazului în care Consiliul decide altfel.

                     C.

                     La începutul fiecărei reuniuni și pentru o perioadă care durează până la reuniunea următoare, Consiliul alege dintre membrii săi un președinte și orice alți membri abilitați, după cum se consideră necesar. Consiliul are dreptul de a-și elabora propriul regulament de procedură. Regulamentul de procedură al Consiliului se supune Adunării spre aprobare.

                     D.

                     Fiecare membru al Consiliului are un vot. Cu privire la chestiunile de procedură, Consiliul ia decizii cu majoritatea simplă a membrilor săi. Deciziile cu privire la chestiuni de fond se iau cu votul unei majorități de două treimi dintre membrii săi. Atunci când se pune problema dacă o chestiune este una de fond sau nu, chestiunea respectivă se tratează ca fiind o chestiune de fond, cu excepția cazului în care Consiliul decide altfel, cu votul unei majorități de două treimi dintre membrii săi.

                     E.

                     Consiliul este responsabil în fața Adunării și raportează acesteia. Consiliul deține competențele și îndeplinește funcțiile conferite prin prezentul statut, precum și funcțiile care îi sunt delegate de către Adunare. Procedând astfel, Consiliul acționează în conformitate cu deciziile și cu recomandările Adunării și asigură punerea în aplicare corespunzătoare și continuă a acestora.

                     F.

                     Consiliul:

                                 1.

                                 facilitează consultările și cooperarea în rândul membrilor;

                                 2.

                                 examinează și prezintă Adunării proiectul de program de lucru și proiectul de buget al agenției;

                                 3.

                                 aprobă dispozițiile legate de sesiunile Adunării, inclusiv pregătirea proiectului de ordine de zi;

                                 4.

                                 examinează și prezintă Adunării proiectul de raport anual privind activitățile agenției și alte rapoarte elaborate de Secretariat în conformitate cu articolul XI alineatul E punctul 3 din prezentul statut;

                                 5.

                                 pregătește orice alt raport care este solicitat de Adunare;

                                 6.

                                 încheie acorduri sau înțelegeri cu state, organizații internaționale și agenții internaționale, în numele agenției, sub rezerva aprobării prealabile de către Adunare;

                                 7.

                                 confirmă programul de lucru adoptat de Adunare în vederea punerii sale în aplicare de către Secretariat și în limitele bugetului adoptat;

                                 8.

                                 are autoritatea de a propune Adunării chestiuni spre examinare; precum și

                                 9.

                                 instituie organe subsidiare, atunci când este necesar, în conformitate cu articolul VIII alineatul B, și decide cu privire la durata de funcționare și la mandatele organelor respective.

            Articolul XI

            Secretariatul

                     A.

                     Secretariatul asistă Adunarea, Consiliul și organele subsidiare ale acestora în îndeplinirea funcțiilor lor. Secretariatul îndeplinește orice alte funcții care îi sunt atribuite în temeiul prezentului statut, precum și funcțiile care îi sunt delegate de Adunare sau de Consiliu.

                     B.

                     Secretariatul include un director general, care este șeful Secretariatului și care asigură direcția administrativă a acestuia, precum și personal, după cum este necesar. Directorul general este numit de Adunare la recomandarea Consiliului pentru un mandat de patru ani, care poate fi reînnoit o singură dată.

                     C.

                     Directorul general este responsabil în fața Adunării și a Consiliului, printre altele, de numirea personalului, precum și de organizarea și funcționarea Secretariatului. La recrutarea personalului și la stabilirea condițiilor de muncă trebuie să se acorde o atenție deosibită necesității de a asigura standarde înalte de eficiență, competență și integritate. Trebuie să se acorde atenția corespunzătoare recrutării personalului în primul rând din statele membre și cu respectarea unei distribuții geografice cât mai largi posibil, luându-se în mod special în considerare reprezentarea adecvată a țărilor în curs de dezvoltare și punându-se accent pe respectarea parității femei-bărbați.
                     Pentru pregătirea bugetului, recrutările preconizate vor ține seama de principiul menținerii unui nivel minim necesar de personal pentru îndeplinirea corespunzătoare a sarcinilor Secretariatului.

                     D.

                     Directorul general sau reprezentantul desemnat de acesta participă, fără drept de vot, la toate reuniunile Adunării și ale Consiliului.

                     E.

                     Secretariatul:

                                 1.

                                 elaborează și prezintă Consiliului proiectul de program de lucru și proiectul de buget al agenției;

                                 2.

                                 implementează programul de lucru al agenției și deciziile acesteia;

                                 3.

                                 elaborează și prezintă Consiliului proiectul de raport anual privind activitățile agenției și orice alte rapoarte solicitate de Adunare sau de Consiliu;

                                 4.

                                 furnizează sprijin tehnic și administrativ Adunării, Consiliului, precum și organelor subsidiare ale acestora;

                                 5.

                                 facilitează comunicarea dintre agenție și membrii acesteia; precum și

                                 6.

                                 diseminează consilierea în materie de politici pe care a furnizat-o membrilor agenției în conformitate cu articolul IV alineatul C punctul 2, elaborează și prezintă Adunării și Consiliului un raport cu privire la consilierea în materie de politici pentru fiecare dintre sesiunile acestora. Raportul adresat Consiliului include de asemenea consilierea în materie de politici preconizată în ceea ce privește punerea în aplicare a programului de lucru anual.

                     F.

                     În îndeplinirea atribuțiilor care le revin, directorul general și alți membri ai personalului nu solicită și nici nu primesc instrucțiuni din partea niciunui guvern sau unei alte autorități exterioare agenției. Ei se abțin de la orice act incompatibil cu poziția lor de funcționari internaționali care răspund doar în fața Adunării și a Consiliului. Fiecare membru trebuie să respecte caracterul exclusiv internațional al funcțiilor directorului general și ale celorlalți membri ai personalului și să nu încerce să îi influențeze în exercitarea sarcinilor care le revin.

            Articolul XII

            Bugetul

                     A.

                     Bugetul agenției este finanțat prin:

                                 1.

                                 contribuții obligatorii ale membrilor săi, care se bazează pe scala de evaluare a Națiunilor Unite, astfel cum se stabilește de către Adunare;

                                 2.

                                 contribuții voluntare; precum și

                                 3.

                                 alte surse posibile

                           în conformitate cu regulile financiare care se adoptă prin consens de către Adunare, după cum se prevede la articolul IX alineatul G din prezentul statut. Regulile financiare și bugetul trebuie să asigure o bază financiară solidă pentru agenție și să asigure desfășurarea eficientă și eficace a activităților agenției, astfel cum sunt definite în programul de lucru. Din contribuțiile obligatorii se vor finanța activitățile principale și costurile administrative.

                     B.

                     Proiectul de buget al agenției este elaborat de Secretariat și este prezentat Consiliului spre examinare. Consiliul fie îl înaintează Adunării cu recomandarea de a fi aprobat, fie îl returnează Secretariatului spre revizuire și retransmitere.

                     C.

                     Adunarea numește un auditor extern care se află în funcție pentru o perioadă de patru ani și care poate fi reales. Primul auditor deține funcția pentru o perioadă de doi ani. Auditorul examinează conturile agenției și formulează observațiile și recomandările pe care le consideră necesare în ceea ce privește eficiența administrării și a controalelor financiare interne.

            Articolul XIII

            Personalitate juridică, privilegii și imunități

                     A.

                     Agenția are personalitate juridică internațională. Pe teritoriul fiecărui stat membru și în funcție de legislația sa națională, agenția se bucură de capacitatea juridică națională necesară pentru exercitarea funcțiilor și îndeplinirea obiectivelor sale.

                     B.

                     Membrii decid asupra unui acord separat privind privilegiile și imunitățile.

            Articolul XIV

            Relații cu alte organizații

         Sub rezerva aprobării de către Adunare, Consiliul este autorizat să încheie în numele agenției acorduri de instituire a unor relații corespunzătoare cu Organizația Națiunilor Unite și cu orice alte organizații a căror activitate este legată de activitatea agenției. Prevederile prezentului statut nu aduc atingere drepturilor și obligațiilor niciunui membru derivate din niciun tratat internațional în vigoare.

            Articolul XV

            Modificare și retragere, revizuire

                     A.

                     Modificările la prezentul statut pot fi propuse de orice membru. Cu cel puțin nouăzeci de zile înaintea examinării acestora de către Adunare, directorul general pregătește și transmite tuturor membrilor copii certificate ale textului tuturor modificărilor propuse.

                     B.

                     Modificările intră în vigoare pentru toți membrii:

                                 1.

                                 atunci când au fost aprobate de Adunare, după examinarea observațiilor formulate de Consiliu cu privire la fiecare dintre modificările propuse; precum și

                                 2.

                                 după ce toți membrii au consimțit să se considere obligați de modificarea în cauză în conformitate cu procesele lor constituționale respective. Membrii își exprimă consimțământul de a se considera obligați prin depunerea la depozitar a unui instrument corespunzător, menționat la articolul XX alineatul A.

                     C.

                     În orice moment după cinci ani de la data la care prezentul statut produce efecte în conformitate cu articolul XIX alineatul D, un membru poate să se retragă din agenție în baza unei notificări scrise transmise depozitarului prevăzut la articolul XX alineatul A, care informează cu promptitudine Consiliul și pe toți membrii.

                     D.

                     O astfel de retragere intră în vigoare la sfârșitul anului în care este prezentată. Retragerea unui membru din agenție nu afectează obligațiile contractuale ale acestuia asumate în conformitate cu articolul V alineatul B sau obligațiile financiare ale acestuia aferente exercițiului financiar în cursul căruia se retrage.

            Articolul XVI

            Soluționarea litigiilor

                     A.

                     Membrii soluționează orice litigiu dintre ei cu privire la interpretarea sau aplicarea prezentului statut prin mijloace pașnice în conformitate cu articolul 2 alineatul (3) din Carta Națiunilor Unite și, în acest scop, caută o soluție prin mijloacele indicate la articolul 33 alineatul (1) din Carta Națiunilor Unite.

                     B.

                     Consiliul poate contribui la soluționarea unui litigiu prin toate mijloacele pe care le consideră corespunzătoare, inclusiv prin oferirea bunelor sale oficii, făcând apel la membrii implicați într-o dispută să inițieze procesul de soluționare pentru care optează și recomandându-le un termen pentru derularea oricărei proceduri convenite.

            Articolul XVII

            Suspendarea temporară a drepturilor

                     A.

                     Orice membru al agenției care se află în întârziere de plată a contribuțiilor sale financiare la agenție nu are drept de vot dacă arieratele sale se ridică sau depășesc nivelul contribuțiilor sale pentru cei doi ani precedenți. Cu toate acestea, Adunarea poate permite membrului respectiv să voteze dacă este convinsă că neplata se datorează unor circumstanțe care nu pot fi controlate de membrul respectiv.

                     B.

                     Un membru care a încălcat în mod repetat prevederile prezentului statut sau orice acord pe care l-a încheiat în temeiul prezentului statut poate fi suspendat de către Adunare de la exercitarea privilegiilor și a drepturilor aferente calității sale de membru, Adunarea decizând cu o majoritate de două treimi și votând la recomandarea Consiliului.

            Articolul XVIII

            Sediul agenției

         Sediul agenției se stabilește de către Adunare la prima sesiune a acesteia.

            Articolul XIX

            Semnare, ratificare, intrare în vigoare și aderare

                     A.

                     Prezentul statut este deschis spre semnare, cu prilejul conferinței fondatoare, de către toate statele care sunt membre ale Organizației Națiunilor Unite și ale organizațiilor interguvernamentale de integrare economică regionale, astfel cum sunt definite la articolul VI alineatul A. Statutul rămâne deschis pentru semnare până la data la care intră în vigoare.

                     B.

                     Pentru statele și organizațiile interguvernamentale de integrare economică regională, astfel cum sunt definite la articolul VI alineatul A, care nu au semnat prezentul statut, acesta va fi deschis spre aderare după ce aderarea acestora a fost aprobată de Adunare în conformitate cu articolul VI alineatul B punctul 2.

                     C.

                     Consimțământul de a se considera obligați de prezentul statul se exprimă printr-un instrument de ratificare sau de aderare depus la depozitar. Ratificarea sau aderarea la prezentul statut se efectuează de către state în conformitate cu procesele lor constituționale respective.

                     D.

                     Prezentul statut intră în vigoare în cea de a treizecea zi de la data depunerii celui de al douăzeci și cincilea instrument de ratificare.

                     E.

                     Pentru statele sau organizațiile interguvernamentale de integrare economică regională care au depus un instrument de ratificare sau aderare după intrarea în vigoare a prezentului statut, acesta intră în vigoare în cea de a treizecea zi de la data depunerii instrumentului pertinent.

                     F.

                     Nu se poate formula nicio rezervă cu privire la niciuna dintre prevederile conținute de prezentul statut.

            Articolul XX

            Depozitar, înregistrare, text autentic

                     A.

                     Guvernul republicii Federale Germania este desemnat drept depozitarul prezentului statut și al tuturor instrumentelor de ratificare sau aderare.

                     B.

                     Prezentul statut se înregistrează de guvernul depozitar în temeiul articolului 102 din Carta Organizației Națiunilor Unite.

                     C.

                     Prezentul statut, redactat în limba engleză, se depozitează în arhivele guvernului depozitar.

                     D.

                     Copii certificate în mod corespunzător ale prezentului statut se transmit de către guvernul depozitar guvernelor statelor și organelor executive ale organizațiilor interguvernamentale de integrare economică regională care au semnat sau au fost aprobate pentru aderare în conformitate cu articolul VI alineatul B punctul 2.

                     E.

                     Guvernul depozitar informează cu promptitudine pe toți semnatarii prezentului statut cu privire la data depunerii tuturor instrumentelor de ratificare și la data intrării în vigoare a statutului.

                     F.

                     Guvernul depozitar informează cu promptitudine pe toți semnatarii și pe toți membrii cu privire la datele la care au devenit membri statele sau organizațiile interguvernamentale de integrare economică regională.

                     G.

                     Guvernul depozitar transmite cu promptitudine spre examinare tuturor membrilor agenției noile cereri de aderare în conformitate cu articolul VI alineatul B punctul 2,

            DREPT CARE, subsemnații, pe deplin autorizați, au semnat prezentul acord.
            Întocmit la Bonn, la 26 ianuarie 2009, într-un singur exemplar original, în limba engleză.


title: Decizia (UE) 2015/1698 a Parlamentului European din 29 aprilie 2015 privind închiderea conturilor întreprinderii comune „Pile de combustie și hidrogen” pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/384

      DECIZIA (UE) 2015/1698 A PARLAMENTULUI EUROPEAN
      din 29 aprilie 2015
      privind închiderea conturilor întreprinderii comune „Pile de combustie și hidrogen” pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale întreprinderii comune „Pile de combustie și hidrogen” pentru exercițiul financiar 2013,

                  —

                  având în vedere Raportul Curții de Conturi privind conturile anuale ale întreprinderii comune „Pile de combustie și hidrogen” pentru exercițiul financiar 2013, însoțit de răspunsurile întreprinderii comune (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a întreprinderii comune cu privire la execuția bugetară pentru exercițiul financiar 2013 (05306/2015 – C8-0049/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 209,

                  —

                  având în vedere Regulamentul (CE) nr. 521/2008 al Consiliului din 30 mai 2008 de înființare a întreprinderii comune „Pile de combustie și hidrogen” (5),

                  —

                  având în vedere Regulamentul (UE) nr. 559/2014 al Consiliului din 6 mai 2014 privind înființarea întreprinderii comune „Pile de combustie și hidrogen 2” (6), în special articolul 1 alineatul (2) și articolul 12,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (7),

                  —

                  având în vedere Regulamentul delegat (UE) nr. 110/2014 al Comisiei din 30 septembrie 2013 privind regulamentul financiar-tip pentru organismele de parteneriat public-privat menționate la articolul 209 din Regulamentul (UE, Euratom) nr. 966/2012 al Parlamentului European și al Consiliului (8),

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0112/2015),

         1.

            aprobă închiderea conturilor întreprinderii comune Pile de combustie și hidrogen pentru exercițiul financiar 2013;

         2.

            încredințează președintelui sarcina de a transmite prezenta decizie directorului executiv al întreprinderii comune „Pile de combustie și hidrogen 2”, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 452, 16.12.2014, p. 67.

         (2)  JO C 452, 16.12.2014, p. 68.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 153, 12.6.2008, p. 1.

         (6)  JO L 169, 7.6.2014, p. 108.

         (7)  JO L 357, 31.12.2002, p. 72.

         (8)  JO L 38, 7.2.2014, p. 2.


title: Decizia (PESC) 2017/350 a Consiliului din 27 februarie 2017 de modificare a Deciziei 2012/642/PESC privind măsuri restrictive împotriva Belarus

text:
               28.2.2017

               RO

               Jurnalul Oficial al Uniunii Europene

               L 50/81

         DECIZIA (PESC) 2017/350 A CONSILIULUI
   din 27 februarie 2017
   de modificare a Deciziei 2012/642/PESC privind măsuri restrictive împotriva Belarus
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 15 octombrie 2012, Consiliul a adoptat Decizia 2012/642/PESC (1).

               (2)

               Pe baza unei reexaminări a Deciziei 2012/642/PESC, măsurile restrictive împotriva Belarusului ar trebui prelungite până la 28 februarie 2018.

               (3)

               În plus, Consiliul a convenit că exportul de echipament de biatlon către Belarus poate fi autorizat de statele membre în conformitate cu dispozițiile aplicabile referitoare la acordarea licențelor.

               (4)

               Prin urmare, Decizia 2012/642/PESC ar trebui modificată în consecință.

               (5)

               Pentru a se asigura eficacitatea măsurilor prevăzute în prezenta decizie, aceasta ar trebui să intre în vigoare imediat,

         ADOPTĂ PREZENTA DECIZIE:
   Articolul 1
   Decizia 2012/642/PESC se modifică după cum urmează:

               1.

               La articolul 2 se adaugă următorul alineat:
               „(3)   Articolul 1 nu se aplică echipamentelor de biatlon care sunt conforme cu specificațiile definite în normele privind evenimentele și concursurile ale Uniunii Internaționale de Biatlon (UIB).”

               2.

               Articolul 8 se înlocuiește cu următorul text:
               „Articolul 8
               (1)   Prezenta decizie se aplică până la 28 februarie 2018.
               (2)   Prezenta decizie este reexaminată permanent și este reînnoită sau modificată, după caz, în situația în care Consiliul apreciază că obiectivele acesteia nu au fost atinse.”

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 27 februarie 2017.

            Pentru Consiliu

            Președintele

         K. MIZZI

      (1)  Decizia 2012/642/PESC a Consiliului din 15 octombrie 2012 privind măsuri restrictive împotriva Belarus (JO L 285, 17.10.2012, p. 1).